b'\n_START_ARTICLE_\nTheodore Dwight Weld\n_START_SECTION_\nBiografia\n_START_PARAGRAPH_\nWeld, fill i n\xc3\xa9t de ministres del Congr\xc3\xa9s, quan tenia 14 anys es va fer c\xc3\xa0rrec de la granja del seu pare a prop de Hartford (Connecticut) i va estudiar a la Phillips Academy. Va estudiar fins al 1822, quan la manca de visi\xc3\xb3 el va fer abandonar els estudis. Un doctor el va animar a viatjar; ho va fer durant tres anys, fent confer\xc3\xa8ncies sobre t\xc3\xa8cniques de mem\xc3\xb2ria. En aquests viatges va anar al Sud dels Estats Units, on va veure de primera m\xc3\xa0 l\'esclavitud. Weld va anar a viure a Nova York amb la seva fam\xc3\xadlia i va estudiar al Hamilton College, on va esdevenir deixeble de Charles Grandison Finney, un fam\xc3\xb3s evangelista. Va passar molts anys treballant amb Finney com a membre de la seva germandat abans de decidir d\'esdevenir un predicador i entrar al Oneida Manual Labor Institute d\'Oneida, Nova York. A all\xc3\xa0, va llegir sobre les virtuts del treball manual, la tempran\xc3\xa7a i la reforma moral. Als 28 anys fou contractat  pels filantrops reformistes Lewis i Arthur Tappan  per treballar per la Society for Promoting Manual Labor in Literary Institutions._NEWLINE_Influenciat per Charles Stuart, un abolicionista oficial brit\xc3\xa0nic retirat i altres al Western Reserve College, Weld va acollir la causa de l\'emancipaci\xc3\xb3 dels negres._NEWLINE_Durant el seu temps com agent del treball manual, Weld va esdevenir estudiant del Lane Theological Seminary de Cincinnati el 1833. A all\xc3\xa0 va esdevenir el l\xc3\xadder dels anomenats " Lane Rebels ", un grup d\'estudiants que feien debats sobre temes com l\'esclavitud. Aix\xc3\xad, es va decidir a donar suport a l\'abolicionisme. El grup  tamb\xc3\xa9 van ajudar a 1500 negres lliures de la ciutat. Quan les autoritats de l\'escola els van prohibir a parlar sobre l\'esclavitud, el 80% dels estudiants van abandonar-la i van passar al nou Oberlin Collegiate Institut (posteriorment anomenat Oberlin College). Weld, de totes maneres va anar a Nova York per a participar en la nova Societat Antiesclavista Estatunidenca.\n_START_SECTION_\nCarrera\n_START_PARAGRAPH_\nDespr\xc3\xa9s del 1830, Weld va esdevenir un dels l\xc3\xadders del moviment antiesclavista i va treballar amb Arthur Tappan, filantrop novaiorqu\xc3\xa8s, James G. Birney, Gamaliel Bailey i les Germanes Grimk\xc3\xa9. _NEWLINE_Va deixar de fer confer\xc3\xa8ncies el 1836 perqu\xc3\xa8 va perdre la seva veu i va comen\xc3\xa7ar a editar llibres i pamflets de la Societat Antiesclavista Estatunidenca. Entre el 1836 i el 1840, Weld va treballar com a editor del The Emancipator. Tamb\xc3\xa9 va dirigir la campanya nacional per enviar peticions en contra de l\'esclavitud al Congr\xc3\xa9s estatunidenc i va ajudar a John Quincy Adams quan el Congr\xc3\xa9s dels Estats Units va atacar a Adams perqu\xc3\xa8 no va violar la gag rule (llei de la mordassa) quan va les va llegir (no es podia discutir el tema de l\'esclavitud al Congr\xc3\xa9s)._NEWLINE_Weld es va casar amb Angelina Grimk\xc3\xa9 una decidida abolicionista i activista pels drets de les dones el 1838. El 1839 ell i les germanes Grimk\xc3\xa9 van co-escriure el llibre American Slavery As It Is: Testimony of a Thousand Witnesses. Com que Weld va utilitzar pseud\xc3\xb2nims en tots els seus escrits, no \xc3\xa9s tant conegut com molts dels altres defensors dels drets civils del Segle XIX._NEWLINE_Segons l\'Enciclop\xc3\xa8dia Columbia:_NEWLINE__NEWLINE_Molts historiadors veuen a Weld com la figura m\xc3\xa9s important del moviment abolicionista, per sobre de Garrison per\xc3\xb2 la seva passi\xc3\xb3 per l\'anonimat el va fer una figura poc coneguda de la hist\xc3\xb2ria americana._NEWLINE_El 1854, Weld va establir una escola a la comunitat ut\xc3\xb2pica Raritan Bay Union a Perth Amoy, Nova Jersey. L\'escola acceptava alumnes de totes les races i g\xc3\xa8neres. El 1864 va anar a viure a Hyde Park (Massachusetts), a on va ajudar a obrir una altra escola a Lexington que tenia els mateixos principis. Entre els pupils d\'aquesta escola hi va haver la poeta de Filad\xc3\xa8lfia, Florence Earle Coates, n\xc3\xa9ta de l\'abolicionista Thomas Earle.\n_START_SECTION_\nFam\xc3\xadlia\n_START_PARAGRAPH_\nWeld era fill de Ludovicus Weld i Elizabeth Clark Weld. El seu germ\xc3\xa0, Ezra Greenlear Weld fou un fam\xc3\xb3s fot\xc3\xb2graf amb daguerreotip que tamb\xc3\xa9 fou abolicionista._NEWLINE_Membre de la fam\xc3\xadla Weld de Nova Anglaterra, tenia ancestres comuns amb el governador de Massachusetts William Weld i l\'actriu Tuesday Weld, entre d\'altres. La seva branca familiar mai va aconseguir la riquesa dels seus parents de Boston._NEWLINE_Weld va viure a Hampton (Connecticut) fins que la seva fam\xc3\xadlia va anar a Pompeny (Nova York). Es va casar amb Angelina Grimk\xc3\xa9 el 1838.'